钦定古今图书集成/理学汇编/文学典/第008卷 > 吴氏林下偶谈 > 《好骂文字之病》
## 钦定古今图书集成/理学汇编/文学典/第008卷 > 吴氏林下偶谈 > 《好骂文字之病》

山谷《答洪驹父书》云：“骂犬文虽雄奇不作可也。东坡
文章妙天下，其短处在好骂，切勿袭其轨也。”往时永
嘉薛子长有俊才，至老不第，文字颇有骂讥不平之
气，水心为其集序，微不满焉。余少时未涉事，亦颇喜
为讥切之文，筼窗袖以质水心，水心曰：“隽甚。吾乡薛
象先端明，其初声名满天下，特少隽耳。然当吴之年”，
未有吴之笔也。吴年少笔老脱似王逢原，但好骂，气
未平，亦似王逢原耳。后二年，余以新槁见水心曰：“此
番气渐平，宜更平可也。”余因是知好骂乃文字之大
病，能克去此等气象，不特文字进，其胸中所养益宏
矣。